English: I would like to welcome this change very much. Yes, I have too received countless e-mails regarding this, and I have to say the majority supported this move. I understand the concerns that were raised, and I'm pleased to see that there will be dialogue between local authorities and so on where it does make sense to opt out. But the truth about it now is that people are contacting us concerned about speeding in communities and nothing can be done because there hasn't been a fatality yet. And that is often the case in these communities, that it is based on someone having to die before the speed is reduced, and that doesn't mean that there haven't been accidents or near misses et cetera. I very much welcome this, because the truth about it is that many parents do not allow their children to walk or cycle to school at present because roads aren't safe. If we have 20 mph and people adhere to that and there's an understanding that that is 20 mph - . Because 20 mph just outside a school isn't enough. We've been talking here about it being three miles that some children have to cycle or walk to school because school buses aren't available. Therefore, we need to think about all of that surrounding area, and that includes hospitals and so on. People don't feel confident - I'm not a confident cyclist and so on - and speeding traffic is one of those issues that prohibit many people from being able to take active travel. So, I think we need to look at this in its totality. And I do not agree to say that 20 is not plenty in these communities. You can't on the one hand say that you welcome it outside schools, outside hospitals, but not think about the infrastructure overall, and that is what's being addressed here. I think it will be far easier in terms of messaging and communication that we have this approach, because in my own community 20 mph road signs have been part of the trial here outside of a school, and there hasn't been the reduction required with speeding outside of school because it hasn't gone hand in hand with that awareness-raising campaign. It seems ludicrous that people need to be told or reminded not to speed outside of schools, but that is the reality. I do agree with one point raised in terms of enforcement, and that is something we do need to look at: what are the other measures that need to be in place to reduce speeding? That can often be extremely expensive, and local authorities don't have that support, and we need to think about it in terms of infrastructure, with widening pavements and so on - all of those things that support active travel, because reducing speed won't solve things where we don't have pedestrian crossings and so on, all the things that make active travel sustainable and an alternative option. We've had countless e-mails from communities - Jane Hutt will know well the east Aberthaw community, where speeding is a huge issue. This will make a massive difference to that community to feel that they can travel safely around their own village. We know from communities in Cardiff that have been fighting and trying to secure this that they are scared for their children in terms of routes, and the same across Rhondda Cynon Taf. So, yes, there are things that need to be worked out. Yes, we need to think about the impact of trunk roads et cetera, that could become - you know, speeding could worsen in those areas as people try and avoid the 20 mph zones. But it has to be part of that wider approach to making active travel attractive to people, to making our communities safer, and I think there's so much to welcome from 20 mph. I think by having that messaging, having this campaign, I would hope that it is money well spent to make our communities safer for those - . Not everybody has a car either, and I think we need to remind. There's something about - . People can't afford to put petrol and diesel into their cars, even, now. We are talking about more people wanting active travel, and this will help with that. So, I am looking forward to voting in favour and supporting this, but obviously as part of that wider package that we need to look at in how we take it forward to make our communities safer. Diolch.
Welsh: Hoffwn groesawu'r newid hwn yn fawr iawn. Ydw, rwyf i hefyd wedi cael negeseuon e-bost di-rif ynglŷn â hyn, ac mae'n rhaid i mi ddweud bod y mwyafrif wedi cefnogi'r cynnig hwn. Rwy'n deall y pryderon a godwyd, ac rwy'n falch o weld y bydd deialog rhwng awdurdodau lleol ac yn y blaen lle mae'n gwneud synnwyr i optio allan. Ond y gwir amdani nawr yw bod pobl yn cysylltu â ni sy'n poeni am oryrru mewn cymunedau ac ni ellir gwneud dim oherwydd na fu marwolaeth eto. Ac mae hynny'n aml yn wir yn y cymunedau hyn, ei fod yn seiliedig ar rywun yn gorfod marw cyn i'r cyflymder gael ei ostwng, ac nid yw hynny'n golygu na fu damweiniau neu fethiannau agos ac ati. Rwy'n croesawu hyn yn fawr, oherwydd y gwir amdani yw nad yw llawer o rieni'n caniatáu i'w plant gerdded neu feicio i'r ysgol ar hyn o bryd gan nad yw ffyrdd yn ddiogel. Os oes gennym 20 mya a bod pobl yn glynu wrth hynny a bod dealltwriaeth mai 20 mya yw hynny - . Gan nad yw 20 mya dim ond y tu allan i ysgol yn ddigon. Rydym ni wedi bod yn siarad yn y fan yma am y ffaith bod yn rhaid i rai plant feicio neu gerdded tair milltir i'r ysgol gan nad oes bysiau ysgol ar gael. Felly, mae angen i ni feddwl am yr holl ardal gyfagos honno, ac mae hynny'n cynnwys ysbytai ac yn y blaen. Nid yw pobl yn teimlo'n hyderus - nid wyf i'n feiciwr hyderus ac yn y blaen - a thraffig sy'n goryrru yw un o'r problemau hynny sy'n atal llawer o bobl rhag gallu teithio'n llesol. Felly, rwy'n credu bod angen i ni edrych ar hyn yn ei gyfanrwydd. Ac nid wyf i'n cytuno â dweud nad yw 20 yn ddigon yn y cymunedau hyn. Ni allwch chi ddweud ar y naill law eich bod yn ei groesawu y tu allan i ysgolion, y tu allan i ysbytai, ond peidio â meddwl am y seilwaith yn gyffredinol, a dyna sy'n cael sylw yma. Rwy'n credu y bydd yn llawer haws o ran negeseuon a chyfathrebu bod gennym y dull hwn, oherwydd yn fy nghymuned fy hun mae arwyddion ffyrdd 20 mya wedi bod yn rhan o'r treial yma y tu allan i ysgol, ac ni chafwyd y gostyngiad hwnnw sy'n ofynnol o ran goryrru y tu allan i'r ysgol gan nad yw wedi mynd law yn llaw â'r ymgyrch codi ymwybyddiaeth honno. Mae'n ymddangos yn chwerthinllyd bod angen dweud wrth bobl neu eu hatgoffa i beidio â goryrru y tu allan i ysgolion, ond dyna'r realiti. Rwy'n cytuno ag un pwynt a godwyd o ran gorfodi, ac mae hynny'n rhywbeth y mae angen i ni edrych arno: beth yw'r mesurau eraill y mae angen iddyn nhw fod ar waith i leihau goryrru? Gall hynny fod yn ddrud iawn yn aml, ac nid oes gan awdurdodau lleol y gefnogaeth honno, ac mae angen i ni feddwl amdano o ran seilwaith, drwy ehangu palmentydd ac yn y blaen - yr holl bethau hynny sy'n cefnogi teithio llesol, oherwydd ni fydd lleihau cyflymder yn datrys pethau lle nad oes gennym ni groesfannau i gerddwyr ac yn y blaen, yr holl bethau sy'n gwneud teithio llesol yn gynaliadwy ac yn opsiwn amgen. Rydym wedi cael negeseuon e-bost di-rif gan gymunedau - bydd Jane Hutt yn adnabod cymuned dwyrain Aberddawan yn dda, lle mae goryrru'n broblem enfawr. Bydd hyn yn gwneud gwahaniaeth enfawr i'r gymuned honno i deimlo y gallan nhw deithio'n ddiogel o amgylch eu pentref eu hunain. Gwyddom o gymunedau yng Nghaerdydd sydd wedi bod yn ymladd ac yn ceisio sicrhau hyn bod ofn arnyn nhw ar ran eu plant o ran llwybrau, a'r un peth ledled Rhondda Cynon Taf. Felly, oes, mae yna bethau y mae angen rhoi trefn arnyn nhw. Oes, mae angen i ni feddwl am effaith cefnffyrdd ac ati, a allai ddod - wyddoch chi, gallai goryrru waethygu yn yr ardaloedd hynny wrth i bobl geisio osgoi'r parthau 20 mya. Ond mae'n rhaid iddo fod yn rhan o'r dull ehangach hwnnw o wneud teithio llesol yn ddeniadol i bobl, i wneud ein cymunedau'n fwy diogel, ac rwy'n credu bod cymaint i'w groesawu o 20 mya. Rwy'n credu drwy fod â'r neges honno, bod â'r ymgyrch hon, y byddwn yn gobeithio ei bod yn ffordd dda o wario arian i wneud ein cymunedau'n fwy diogel i'r rhai hynny - . Nid oes gan bawb gar chwaith, ac rwy'n credu bod angen i ni atgoffa. Mae rhywbeth am - . Ni all pobl fforddio rhoi petrol a diesel yn eu ceir, hyd yn oed, nawr. Rydym ni'n sôn am fwy o bobl sydd eisiau teithio llesol, a bydd hyn yn helpu hynny. Felly, rwy'n edrych ymlaen at bleidleisio o blaid a chefnogi hyn, ond yn amlwg fel rhan o'r pecyn ehangach hwnnw, mae angen i ni edrych arno o ran y ffordd yr ydym ni'n bwrw ymlaen ag ef i wneud ein cymunedau'n fwy diogel. Diolch.